Maart | 2018 | rondomtaliedraai
Posted on Maart 30, 2018 by rondomtaliedraai
Ek wou vandag weer bitterlik gekerm het oor oneerlike mense wat huil as hulle uitgevang word, maar gedagtig aan die betekenis van die dag sou dit beslis onvanpas gewees het. Daarom wil ek vertel hoe lekker dit is om af te tree en hoe lekker mens hier op die Landgoed woon. Almal doen hulle uiterste om die inwoners se lewe makliker te maak. Die lekkerste is (ek het dit al vertel) om smiddae aan tafel te gaan sit, lekker te eet en nadat die poedinglepel neergesit is, op te staan die personeel te bedank en huis toe te gaan. Vandag se paaseier wat deur die plaaslike motorfietsklub afgelaai is, het die dag spesiaal opgekikker… nadat ons die eiers se verpakkings vergelyk het, is ons vrolik huis toe. Ek het nooit kon dink dat ek eierverpakkings sou bestudeer nie. Die lewe is interessant…
Dankie vir die deelneem/inloer. Ek hoop jy het in die gees van die betekenis van die naweek, 'n wonderlike naweek
Posted on Maart 28, 2018 by rondomtaliedraai
Posted on Maart 25, 2018 by rondomtaliedraai
Die hele krieketdebakel maak my so moedeloos. Dit haal sowaar vir my al die pret uit sport uit. Waar is die regverdige kompetisie dan, watter pret is daar in om te wen as jy verneuk het. Watter voorbeeld stel jy vir jou kinders? Moet ons kinders leer dat hulle ten alle koste moet wen, al werk dit nie so in die lewe nie?
Ag miskien kikker die kopies ons op. Hoop daar is iets vir jou wenslysie en dat jy tenminste sal glimlag. Dankie vir die inloer.
Hergebruik en spaar!
Plak teen toiletmuur as die gaste nie baie welkom is nie
Posted on Maart 23, 2018 by rondomtaliedraai
Dis weer griepinspuitingtyd. Daar is baie argumente vir en teen. Toe ek skoolgehou het, het ek die laaste jare altyd die inspuiting geneem, maar altyd siek geword. Met al die snotneusies is dit ook nie vreemd nie. Dan het jy jou siek liggaam skool toe gesleep en vir volk en vaderland maar vasgebyt. Hier op die Landgoed het ek gedink dat mens met al die kwesbare mense maklik siek sal word en doen dus gereeld die inspuiting ding, maar het nog nooit hier siek geword nie… ek weet nou nie eintlik wat dit beteken nie, maar wonder wat jy van die inspuiting dink?
Hoop jy het 'n heerlike (nat) naweek. Dankie vir die inloer/deelneem.
Posted on Maart 11, 2018 by rondomtaliedraai
Mmmmmm ek wonder darem oor die weerburo. Stuur hulle verskillende voorspellings na verskillende plekke of ontvang die nuusstasies dit op verskillende tye. Gister was dit bv. 'n bewolkte koel dag hier (ek het my wintersjapon al aangehad) tog het hulle 'n warm dag voorspel. Die nag was beslis nie 18grade nie … sug … mens kan net nie wen nie. Tog wens ek dat ons nog reën voor die winter kan kry.
Dankie vir die inloer. Ek hoop daar is iets wat jou oog vang maar dat jy tenminste sal glimlag
Nee jy mag nie net die geld kies nie! 🙂
Posted on Maart 9, 2018 by rondomtaliedraai
Ek moet eerlik sê ek verstaan nie die lewe nie. Mens het altyd geleer dat "Elke hond kry sy dag", "Die wiel draai stadig maar seker", en "Geregtigheid sal altyd seëvier". As mens egter na vandag se politieke omstandighede kyk, lyk dit of dit nie waar is nie. As 'n oud-president bedrog pleeg en Indiese vriende se geld gebruik om hulle en homself te verryk, hoor mens net dat die vriende se lewens moeilik gemaak word? Jy sien nêrens sy naam in die pers nie. Beteken dit dat hy vir die res van sy lewe saam met sy vriend Shaik op die golfbaan deur te bring. Sug… niemand kan sê die lewe is regverdig nie?
Posted on Maart 2, 2018 by rondomtaliedraai
Hierdie tjommeltjie is met my tong stewig in die kies en beslis nie bedoel om 'n ernstige teologiese gesprek uit te lok nie. Omdat ek so nuuskierige mens is, is daar kwelvrae waaroor ek al baie gewonder het. (Ok, nie so baie nie. maar darem)
Het die slang in die Paradys gelispel? Daai gesplete tong – of het sy tong eers later gesplit – hoekom is die tong nou weer gesplit?
Wat het Noag en sy familie vir toilette gebruik … en 40 dae sonder seks?
Watter dier/e het Noag vir sy offer gebruik? Het hy toe die manlike of vroulike een gebruik en het dit toe uitgesterf?
Hoe het Simson die jakkalse gevang en bymekaar gehou – dit eintlik 'n gruwelverhaal en baie wreed?
As Salomo so slim was waarom het hy dan so baie vrouens nodig gehad… het hy genoeg tyd vir almal gehad?